(Molinos Agro SA, Oleaginosa Moreno Hermanos SACIFIyA, Vicentin SAIC), Аржентина,
 —
 Group T6 (Aceitera General Deheza SA, Bunge Argentina SA), Аржентина,
 —
 Louis Dreyfus Commodities (LDC) Argentina SA, Аржентина.
 (26)
 Включените в извадката групи от производители износители представляват 84 % от общия износ на разглеждания продукт в Съюза през разследвания период.
 (27)
 В съответствие с член 27, параграф 2 от основния регламент Комисията проведе консултации относно подбора на извадката с всички известни засегнати производители износители и с ПА. Комисията не получи коментари по отношение на предложената извадка.
 1.5.4. Индивидуално разглеждане
 (28)
 Нито един невключен в извадката производител износител не поиска индивидуално разглеждане съгласно член 27, параграф 3 от основния регламент.
 1.6. Отговори на въпросника и контролни посещения
 (29)
 Комисията изпрати въпросници на ПА, трите включени в извадката групи от производители износители, тримата включени в извадката производители от Съюза, както и на двама несвързани вносители, които бяха заявили своя интерес.
 (30)
 Комисията получи отговори на въпросника от ПА, всички включени в извадката групи от производители износители и всички включени в извадката производители от Съюза, но само от един от двамата съдействали несвързани вносители.
 (31)
 Комисията потърси и провери цялата информация, която счете за необходима за установяване на субсидирането, произтичащата от него опасност от причиняване на вреда и интереса на Съюза. Проведени бяха контролни посещения в министерствата на селското стопанство, на външните работи, на производството и на данъчното облагане, в които участваха и длъжностни лица от други министерства, имащи отношение към случая. Контролни посещения бяха проведени също в Banco de Córdoba, Banco de la Provincia de Buenos Aires, Banco de la Ciudad de Buenos Aires, Banco Central de la República Argentina и Banco de la Nación Argentina.
 (32)
 В съответствие с член 26 от основния регламент бяха извършени контролни посещения в EBB и в следните дружества:
 Производители от Съюза:
 —
 Masol Iberia Biofuel, S.L.U., El Grao (Castellón) and Barcelona, Испания,
 —
 Saipol, Grand-Couronne, Франция,
 —
 Verbio Vereinigte BioEnergie AG, Leipzig, Германия.
 Включени в извадката от производители износители в Аржентина:
 —
 Group Renova:
 —
 Molinos Agro SA, Буенос Айрес,
 —
 Oleaginosa Moreno Hermanos SACIFIyA, Буенос Айрес,
 —
 Vicentin SAIC, Буенос Айрес,
 —
 Група T6:
 —
 Aceitera General Deheza SA, Буенос Айрес,
 —
 Unitec Bio SA, Буенос Айрес,
 —
 LDC Argentina SA, Буенос Айрес.
 1.7. Неналагане на временни мерки и последваща процедура
 (33)
 Тъй като счете за необходимо да събере допълнителна информация за събитията след разследвания период, която да подкрепи предварителните ѝ констатации и да изясни въпроса с интереса на Съюза, Комисията реши да не налага временни мерки в този случай.
 (34)
 На 21 септември 2018 г. посредством информационен документ, описващ предварителните ѝ констатации, Комисията уведоми всички заинтересовани страни, че няма да бъдат наложени временни изравнителни мита върху вноса в Съюза на биодизел с произход от Аржентина. На 8 октомври 2018 г. шест държави членки (Франция, Испания, България, Полша, Португалия и Румъния) поискаха от Комисията да наложи временни изравнителни мерки в този случай. С писмо от 10 октомври 2018 г. Комисията потвърди, че разследването не е приключило и ще бъдат разгледани допълнителни факти (по-специално